text: 9.
  
  Contrat de mariage entre Antoine de Palant et Gertrude de Sombreffe.
  
  29 Septembre 1446.
  In Namen Godis Ist uff hude dach Datum disz Brieffs in dem besten, ind meer Gunst ind Fruntschafft willen zu meren, eyne wyszlich Hilich ind Ee, na Cristl. ordenung beredt intuschen Gerdruden, Eliche Dochter des Edeln Wilhelms van Sombreff, Here zu Kerpen ind zu Reckem, Ind Gerdrudt van Saffenberch seligen, Eluden uff die eyne, Ind Thonys, eliche Son Johans sel. van Palandt ind Agnesen van Pirmondt uff die andre Syt; Also, das.. Thonys, Gerdrudt obgenant zu eynem Bette genossen ind eligen Wyff haben sal. Da mit lme der praed. Wilhelm zu rechter Eestuer ind Hilichs Gude geven sal Ezwei dusent.. Rynsche Gulden. Ind mít solichem Gelde sal die obgen. Gertrudt ussbestadt end eyne vertziegen Dochter sin. Ind soliche 2000 fl. die solent gegeven werden zu.. Zit, als sie zu iren mondigen Dagen komen ind bygeschlaffen hant, bynnen eyner redelicher Zit dar na, so wie man des dan overmitz Ir beider Frundt overkomen wirdt. Ind auch, als dan mit zu besorgen, dat Thonys.. die.. Gertrudt uff ezwei hundirt - - Gulden Jerlicher Renten widemen sal; Ind fort eyne ind andre zu verichten, als dan zu der Hilichs Vorwordt gebirt ind Not sin sal, bis zu solichen mondigen dagen ind byschlaffen vor geschrieben; So ist beredt, dat der Edle Wilhelm van Sombreff.. dem.. Thonys - - - sin Gut, ind wat Ime zugehort ind fallen mach, solichs getruwelich zu verwaren, in Hant haben sal.-
  Und uff dat dieser - - Hilich gantz volnzogen, ind sonder Indrach gehalten werde; So han ich W.v.S. - vor mich ind Gerdrut myne eliche Dochter.., Ind ich Cone Her zu Pirmondt van wegen Thonys myns Encklen der vorschr. Agnesen myner Dochter eliche Son, unser iglicher sin Siegel zu Orkunde in gezug herunten an diesen Brieff gehangen.
  Wan dan die Edlen und Besten, unse lieben Neven, Sone Eydam, ind gude Frunde, mit Namen Johan Here zu Winneberch
  ind zu Beilstein, Heinrich ind Johan gebruder, Sone zu Pirmondt Heren zu Erenberch, Ind Johan Here zu Schoeneck ind zu Olbruck diesen.. Hilich hant helffen betedingen, So hat Ir iglicher auch sin Siegel by die unser umb merer Vesticheit herunden an diesen Brieff gehangen.
  Geben in den Jaren na der geburt Cristi uns Heren, da man schreiff - - - (1446) Jare - Uff Sent Michels dage des Heil. ErtzEngels.
  
  Ibid. p. 1299, ex autogr.